ਪੀਟਰ ਗੇਡ
ਪੀਟਰ ਹੋਗ ਗੇਡ (ਜਨਮ 14 ਦਸੰਬਰ, 1976 ਨੂੰ ਅਲਬੋਰਗ, ਡੈਨਮਾਰਕ) ਇੱਕ ਰਿਟਾਇਰਡ ਡੈਨਿਸ਼ ਪੇਸ਼ੇਵਰ ਬੈਡਮਿੰਟਨ ਖਿਡਾਰੀ ਹੈ। ਉਹ ਅੱਜ ਕੱਲ੍ਹ ਕਾਪਨਹੈਗਨ ਵਿਖੇ ਹੋਲਟ ਵਿੱਚ ਰਹਿੰਦਾ ਹੈ। ਉਸ ਦੀ ਪਤਨੀ ਕੈਮਿਲਾ ਹੋਗ ਹੈਂਡਬਾਲ ਖਿਡਾਰਨ ਹੈ। ਇਸ ਜੋੜੇ ਦੇ ਦੋ ਬੱਚੇ ਹਨ। ਗੇਡ ਨੇ 1999 ਵਿੱਚ ਬੈਡਮਿੰਟਨ ਦੇ ਇਤਿਹਾਸ ਵਿੱਚ ਆਲ ਇੰਗਲੈਂਡ ਓਪਨ ਬੈਡਮਿੰਟਨ ਚੈਂਪੀਅਨਸ਼ਿਪ ਦੇ ਸਿੰਗਲ ਖ਼ਿਤਾਬ ਅਤੇ ਯੂਰਪੀਅਨ ਚੈਂਪੀਅਨਸ਼ਿਪ ਦੇ ਪੁਰਸ਼ ਸਿੰਗਲਜ਼ ਦੇ ਆਪਣੇ ਪੰਜ ਤਾਜ ਜਿੱਤੇ। 1998 ਤੋਂ 2001 ਤੱਕ ਵਿਸ਼ਵ ਰੈਂਕਿੰਗ ਵਿੱਚ ਉਹ ਸਿਖਰ 'ਤੇ ਰਿਹਾ। ਆਪਣੇ 22 ਗ੍ਰਾਂਸ-ਪ੍ਰਿਕਸ ਟਾਈਟਲਜ਼ ਨਾਲ, ਸਭ ਤੋਂ ਸਫਲ ਖਿਡਾਰੀਆਂ ਦੀ ਸੂਚੀ ਵਿੱਚ ਸ਼ਾਮਲ ਹੋ ਗਿਆ। 22 ਜੂਨ, 2006 ਨੂੰ, ਉਸ ਨੇ ਵਿੱਚ ਸੰਸਾਰ ਦੀ ਰੈਂਕਿੰਗਜ਼ ਵਿੱਚ ਇੱਕ ਨੰਬਰ ਸਥਾਨ ਤੇ ਮੁੜ ਕਬਜ਼ਾ ਕਰ ਲਿਆ। ਇਹ ਸਥਾਨ ਉਸਨੂੰ ਸਿੰਘਾਪੁਰ ਓਪਨ ਜਿੱਤ ਕੇ ਅਤੇ ਮਲੇਸ਼ੀਆ ਓਪਨ ਦੇ ਕੁਆਰਟਰ ਫਾਈਨਲ ਤੱਕ ਪਹੁੰਚਣ ਦੇ ਬਾਅਦ ਮਿਲਿਆ। 2012 ਦੇ ਫਰਾਂਸੀਸੀ ਓਪਨ ਦੇ ਕੁਆਰਟਰ ਫਾਈਨਲ ਵਿੱਚ ਹਾਰਨ ਤੋਂ ਬਾਅਦ ਗੇਡ ਨੇ ਅੰਤਰਰਾਸ਼ਟਰੀ ਮੁਕਾਬਲੇ ਤੋਂ ਸੰਨਿਆਸ ਲੈ ਲਿਆ।